شه‌فه‌ق نيوز/ سه‌رچه‌وه‌يگ ئه‌منى و شايه‌تحاڵه‌يل باس له‌وه‌ كردن ئمڕوو ناوچه‌ى سه‌وز له‌ ناوڕاس به‌غداى پايه‌خت وه‌ سێ مووشه‌ك بۆردومان كريا.
ئه‌و سه‌رچه‌وه‌و شايه‌تحاڵه‌يله‌ ئه‌را شه‌فه‌ق نيوز وتن: يه‌كيگ له‌و مووشه‌كه‌يله‌ كه‌فته‌سه‌ نزيك باڵيۆزخانه‌ى ئه‌مريكا و ئه‌و دووانه‌گه‌يش كه‌فتنه‌سه‌ وه‌رده‌م ده‌روازه‌ى سه‌ركردايه‌تى فه‌رمانده‌يى به‌غدا.
باس له‌وه‌يش كردن زه‌نگ ئاگاداركردنه‌وه‌يش له‌ ناوچه‌گه‌ ژنه‌فياگه‌ له‌ دوياى ئه‌و په‌لاماره‌يل مووشه‌كييه‌، يه‌يش له‌وه‌ختيگ تائيسه‌ هويچ قسه‌يگ له‌لايه‌ن ده‌سڵاته‌يل ئه‌منيى عراقييه‌و ده‌رنه‌چيه‌.
